Къаде какалги ран, мажгиталъул тIокъода тIингъаз цIвакизарурал ганчIазда гIодор чIун руго рагъде инчIого хутIарал ригь арал бихьинал. Гьезул щивас жигар бахъулеб буго бицунеб харбилъ жиндирго тIокIлъиги, гIакъиллъиги, камиллъиги, пасихIлъиги цогидаздаги бихьизабизе. Амма бихьулеб гьечIо гьезда магIарулаз гIакъиллъиялде, тIокIлъиялдеги, пасихIлъиялдеги, кочIол камиллъиялдеги ишан босараб таманча, гьеб ккураб квер, квер гьусараб ццим.